મફતલાલ પરણ્યા નથી. છતાંય પચાસની ઉંમરે પહોંચેલા મફતલાલને ઘણાં ઘણાં છોકરાઓ છે. આજે પણ એની રેંકડી પાસેથી કોઈ યુનિફોર્મધારી, દફતર લઈને શાળાએ જતું કે પાછું ફરતું બાળક જુએ તો મફત એને સામેથી બોલાવી દ્રાક્ષાદિવટી કે ચૂરણની ગોળી અવશ્ય આપે છે. મફત મુખવાસની રેંકડી પાસેથી બિનયુનિફોર્મધારી બાળક પણ ખાલી હાથે પાછું ફર્યું નથી. એ સિલસિલો આજેય ચાલુ છે. વરસના બારેય મહિના ને ત્રણસો ને પાંસઠ દિવસ….. ના, ત્રણસો ચોંસઠ દિવસ. મફત મુખવાસ, વરસમાં એક જ દિવસ ધંધો નથી કરતો – સાવકી માની પૂણ્યતિથિએ.